ai4bharat/Pralekha huggingface dataset:
وزارت خزانہ
حکومت ِ ہند کے  فلوٹنگ ریٹ بانڈ 2028 ،  6.54 فی صد جی ایس 2032 اور  6.95 فی صد جی ایس 2061 کی فروخت  کے لئے نیلامی
نئی دلّی ،24 جنوری / حکومت ہند  نے  جی او آئی فلوٹنگ ریٹ بانڈس 2028 کی فروخت  کم از کم نوٹیفائیڈ رقم 4000 کرو ڑروپئے کے لئے یکساں قیمت کا طریقۂ کار استعمال کرتے ہوئے ، قیمت کی بنیاد پر نیلامی ،  13000 کروڑ روپئے کے  کی نوٹیفائیڈ رقم کے لئے 6.54 فی صد کے سرکاری اسٹاک 2032 ، اسی طرح  7000 کروڑ روپئے کے  کی نوٹیفائیڈ رقم کے لئے 6.95 فی صد کے سرکاری اسٹاک 2061 کی قیمت کی بنیاد پر نیلامی کرنے کا اعلان کیا ہے ۔ یہ نیلامی ملٹیپل پرائس میتھڈ یعنی کئی طرح کی قیمتوں کے طریقۂ کار پر ہو گی ۔ نیلامی کا عمل ریزرو بینک آف انڈیا ، ممبئی آفس ، فورٹ ، ممبئی کے ذریعے 28 جنوری ، 2022 ء  کیا جائے گا ۔
اسٹاک کی سیل کے تحت نوٹیفائیڈ رقم کا 5 فی صد حصہ مستحق افراد اور اداروں کو غیر مقابلہ جاتی بنیادوں کی سہولت کی اسکیم کے تحت سرکاری تمسکات نیلامی کے قواعد کے تحت کیا جائے گا ۔
دونوں یعنی مقابلہ جاتی اور غیر مقابلہ جاتی بولیوں کو الیکٹرانک فارمیٹ میں 28 جنوری ، 2022 ء کو ریزرو بینک آف انڈیا کور بینکنگ سولیوشن  کے طریقے سے داخل کی جانی ہیں ۔ غیر مقابلہ جاتی بولیوں کو صبح 10.30 بجے سے لے کر 11 بجے کے درمیان داخل کیا جانا چاہیئے اور مقابلہ جاتی بولیوں کو صبح 10.30 بجے سے لے کر 11.30 بجے کے درمیان تک داخل کیا جانا لازم ہے ۔
نیلامی کے نتائج کا اعلان 28 جنوری ، 2022 ء  کو کیا جائے گا اور کامیاب طور سے بولی لگانے والے افراد کو 31 جنوری ، 2022 ء  ادائیگی کر دینی لازمی ہو گی ۔
مذکورہ اسٹاک ’ مرکزی حکومت کے تمسکات سے متعلق سودوں کے قواعد اور رہنما خطوط کے تحت ‘ ’’ جب جاری کئے گئے ‘‘ کی سہولت سے آراستہ ہوں گے ۔ اس سلسلے میں ریزرو بینک آف انڈیا نے اپنے سرکولر نمبر آر بی آئی / 19-2018 / 25 بتاریخ 24 جولائی ، 2018 ء میں ضروری تفصیلات فراہم کی ہوئی ہیں ، جن میں وقتاً فوقتاً ترمیم ہوتی رہتی ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 690
(Visitor Counter : 86
سماجی انصاف اور تفویض اختیارات کی وزارت
سماجی انصاف اور تفویض اختیارات کی مرکزی وزیر مملکت محترمہ پرتیما بھومک نے آج چھتیس گڑھ کے راج نندگاؤں میں کمپوزٹ ریجنل سینٹر  کا سنگ بنیاد رکھا
سی آر سی، چھتیس گڑھ اور پڑوسی ریاستوں کے تمام دیویانگ جنوں کو معیاری بحالی فراہم کرے گا: محترمہ پرتیما بھومک
مبلغ 24.09 کروڑ روپے کی تخمینہ لاگت کے ساتھ، سی آر سی، ہنر مندی کی تربیت کے انعقاد کے علاوہ، پی ڈبلیو ڈیز کی 21 اقسام کے لیے بحالی کی خدمات کو پورا کرے گا
سماجی انصاف اور اختیارات کی مرکزی وزیر مملکت محترمہ پرتیما بھومک نے آج  راج ناندگاؤں، چھتیس گڑھ میں ، ایم ایل اےاور چھتیس گڑھ کے سابق وزیر اعلیٰ ڈاکٹر رمن سنگھ، راج ناندگاؤں حلقہ کے ممبر پارلیمنٹ شری سنتوش پانڈے اور سکریٹری، ڈی ای پی ڈبلیو ڈی، محترمہ انجلی بھورا اور کی موجودگی میں، کمپوزٹ ریجنل سینٹر  کی نئی عمارت کا سنگ بنیاد رکھا۔
اس موقع پر بات کرتے ہوئے مرکزی وزیر محترمہ پرتیما بھومک نے کہا کہ سی آر سی، پی ڈبلیو ڈیز کے 21 زمروں کے لیے بحالی کی خدمات کو پورا کرے گا اور ساتھ ہی پی ڈبلیو ڈیز کے لیے ہنر مندی کی تربیت کا انعقاد کرے گا اور معاشرے میں انہیں آزادانہ زندگی گزارنے کے قابل بنائے گا۔
انہوں نے یہ بھی کہا کہ نئی عمارت سی آر سی، راج ناندگاؤں کا سنگ بنیاد رکھنا، دی ای پی ڈبلیو ڈی اور حکومت ہندکی ایم ایس جے اور ای کی ایک اور اہم کامیابی ہے، جو تمام معذور افراد کے لیے قابل رسائی اور شمولیاتی ہے اور چھتیس گڑھ کی پوری ریاست میں ایک مثالی عمارت کے طور پر قائم ہے۔ انہوں نے افسران سے یہ بھی درخواست کی کہ وہ اس بات کو یقینی بنائیں کہ نئی عمارت ضروری رکاوٹوں سے پاک رسائی کی خصوصیات اور آگ سے حفاظت کے اقدامات سے لیس ہوگی۔
نئی مجوزہ عمارت کا رقبہ 4,105 مربع میٹر ہوگا۔ 24.09 کروڑ روپے کی تخمینہ لاگت کے ساتھ اس میں مختلف خدمات دستیاب ہو ں گی جن میں تشخیص، دیویانگجن کے لائف سائیکل اپروچ کے لیے موزوں علاج کی خدمات، نفسیات، خصوصی تعلیم، ابتدائی مداخلت، مہارت کی تربیت، طویل مدتی اور مختصر مدتی تربیتی پروگرام، انتظامیہ اور کانفرنس ہال وغیرہ شامل ہیں۔
انہوں نے مزید کہا "مجھے امید ہے کہ نئی عمارت میں یہ تمام سہولیات، سی آر سی راج نندگاؤں، چھتیس گڑھ کو ریاست اور پڑوسی ریاستوں کے تمام دیویانگجنوں کو معیاری بحالی فراہم کرنے میں مدد کریں گی" ۔
ڈاکٹر رمن سنگھ نے نئی عمارت میں منصوبہ بندی کی گئی جدید ترین سہولیات کی تعریف کی اور کہا کہ اس سے چھتیس گڑھ ریاست میں پی ڈبلیو ڈیز کی بحالی کی خدمات اور تربیت کی بڑھتی ہوئی ضرورت کو پورا کیا جائے گا۔
دی ای پی ڈبلیو ڈی کی سکریٹری محترمہ انجلی بھاورا نے کہا کہ اس عمارت کو رسائی کے تمام پہلوؤں کو مدنظر رکھتے ہوئے ڈیزائن کیا گیا ہے جیسا کہ پی ڈبلیو ڈیز اور بزرگوں کے لیے رکاوٹ سے پاک ماحول کے لیے ہم آہنگ رہنما خطوط اور خلائی معیارات میں تصور کیا گیا ہے۔
مزید یہ کہ 3328681 روپے کی مجموعی لاگت سے 500 اہل مستفیدین میں ایڈز اور آلات، تدریسی مواد کی کٹس بھی تقسیم کی گئیں۔
صحت اور خاندانی بہبود کی وزارت
کووڈ-19 کی تازہ ترین صورتحال - 160 واں دن
اب تک مجموعی طور پر 30.72 کروڑ سے زیادہ لوگوں کو ٹیکے لگائے جاچکے ہیں
کووڈ-19 ٹیکہ کاری کے نئےمرحلے کے چوتھے دن آج شام سات بجے تک 54.07 لاکھ سے زیادہ ویکسین کی خوراکیں دی گئیں
18 سے 44 سال کے عمر کےگروپ کے افراد کواب تک 7.59 کروڑ سے زیادہ ویکسین کی خوراکیں دی گئیں ہیں
آج شام سات بجے تک ملی عبوری رپورٹ کے مطابق بھارت میں 30.72 کروڑ سے زیادہ ویکسین کی خوراکیں دی گئیں ہیں۔سبھی کو ٹیکہ لگائے جانے کے نئے مرحلے کا 21 جون کو آغاز ہوا تھا اور آج سات بجے تک دستیاب عبوری رپورٹ کے مطابق 54.07 لاکھ ویکسین کی خوراکیں دی جاچکی ہیں۔
18 سے 44 سال کے عمر کے 35.44.209 لوگوں کو ویکسین کی پہلی خوراک دی گئی جبکہ 67.627 لوگوں کو ویکسین کی دوسری خوراک دی جاچکی ہے۔ٹیکہ کاری کے مہم کے تیسرے مرحلے کے آغاز کے بعد سے 37 ریاستوں اور مرکز کے زیر انتظام علاقوں کے 7.43.45.835 لوگوں نے ویکسین کی پہلی خوراک لے لی ہے جبکہ کل 15.70.839 ویکسین کی دوسری خوارک بھی لے لی ہے۔آندھرا پردیش، آسام،بہار ،چھتیس گڑھ ، دہلی، گجرات،ہریانہ ، جھارکھنڈ،کرناٹک،کیرالہ، مدھیہ پردیش، مہاراشٹر،راجستھان،تمل ناڈو،تلنگانہ، اڈیشہ، اترپردیش اور مغربی بنگال ریاستوں میں 18 سے44 سال کے عمر کے 10 لاکھ سے زیادہ لوگ کووڈ ویکسین کا پہلا ٹیکہ لگواچکے ہیں ۔
مندرجہ ذیل فہرست میں دکھایا گیا ہے کہ 18 سے 44 سال کی عمر کے لوگوں کو اب تک مجموعی طور پر ویکسین کی خوراک دی گئیں ہیں۔
.
|
|
نمبر شمار
|
|
ریاست
|
|
پہلی خوراک
|
|
دوسری خوراک
|
|
1
|
|
انڈو مان نکوبار جزائر
|
|
31237
|
|
0
|
|
2
|
|
آندھرا پردیش
|
|
1381806
|
|
7828
|
|
3
|
|
اروناچل پردیش
|
|
170150
|
|
0
|
|
4
|
|
آسام
|
|
2007981
|
|
119621
|
|
5
|
|
بہار
|
|
4793280
|
|
74791
|
|
6
|
|
چنڈی گڑھ
|
|
156012
|
|
0
|
|
7
|
|
چھتیس گڑھ
|
|
1571338
|
|
50633
|
|
8
|
|
دادر اینڈ نگر حویلی
|
|
102194
|
|
0
|
|
9
|
|
دمن اینڈ دیو
|
|
108407
|
|
0
|
|
10
|
|
دہلی
|
|
1907664
|
|
150940
|
|
11
|
|
گوا
|
|
260848
|
|
3678
|
|
12
|
|
گجرات
|
|
6277270
|
|
154509
|
|
13
|
|
ہریانہ
|
|
2654118
|
|
59597
|
|
14
|
|
ہماچل پردیش
|
|
666692
|
|
0
|
|
15
|
|
جموں و کشمیر
|
|
671965
|
|
29013
|
|
16
|
|
جھارکھنڈ
|
|
1739549
|
|
55939
|
|
17
|
|
کرناٹک
|
|
5260247
|
|
46599
|
|
18
|
|
کیرالہ
|
|
1652227
|
|
7250
|
|
19
|
|
لداخ
|
|
71953
|
|
0
|
|
20
|
|
لکشدیپ
|
|
21610
|
|
0
|
|
21
|
|
مدھیہ پردیش
|
|
7517303
|
|
131769
|
|
22
|
|
مہاراشٹر
|
|
4565978
|
|
247145
|
|
23
|
|
منی پور
|
|
125113
|
|
0
|
|
24
|
|
میگھالیہ
|
|
188544
|
|
0
|
|
25
|
|
میزورم
|
|
206769
|
|
0
|
|
26
|
|
ناگالینڈ
|
|
169631
|
|
0
|
|
27
|
|
اوڈیشہ
|
|
2321023
|
|
130008
|
|
28
|
|
پڈوچیری
|
|
154601
|
|
0
|
|
29
|
|
پنجاب
|
|
1190617
|
|
4614
|
|
30
|
|
راجستھان
|
|
5806101
|
|
4639
|
|
31
|
|
سکم
|
|
175059
|
|
0
|
|
32
|
|
تمل ناڈو
|
|
4275722
|
|
37476
|
|
33
|
|
تلنگانہ
|
|
3088097
|
|
18317
|
|
34
|
|
تریپورہ
|
|
707981
|
|
11380
|
|
35
|
|
اترپردیش
|
|
7732633
|
|
165759
|
|
36
|
|
اتراکھنڈ
|
|
1070046
|
|
33269
|
|
37
|
|
مغربی بنگال
|
|
3544069
|
|
26065
|
||
|
مجموعی
|
|
7,43,45,835
|
|
15,70,839
جل شکتی وزارت
جل شکتی کی وزارت نے 'واٹر ہیروز۔اپنی کہانیاں شیئر کریں' مقابلہ شروع کیا
.
مقابلہ 1 دسمبر 2021 سے شروع ہوگا جس کا مقصد پانی کے تحفظ اور انتظام کو عوامی تحریک بنانا ہے
آبی وسائل، دریائی ترقی اور گنگا کی بحالی کے محکمے، جل شکتی کی وزارت کے بنیادی مقاصد میں سے ایک پانی کے تحفظ کو عوامی تحریک بنانا اور ملک میں پانی کے حوالے سے بیداری کو مضبوط کرنا ہے۔ اس مقصد کو آگے بڑھانے کے لیے، محکمہ نے 1دسمبر 2021 سے ‘واٹر ہیروز - اپنی کہانیاں شیئر کریں’ مقابلہ شروع کیا ہے جس کا مقصد پانی کے تحفظ اور انتظام کی معلومات دینے کے لئے لوگوں تک رسائی حاصل کرنا ہے۔
واٹر ہیروز کے اس مقابلے کے ذریعے، محکمہ کا مقصد ملک بھر سے پانی کے تحفظ اور انتظام میں بہترین طور طریقوں کی حوصلہ افزائی اور انہیں یکجا کرنا ہے۔ اس کا مقصد پورے ہندوستان میں ایسی کوششوں کی حوصلہ افزائی کرنا ہے تاکہ پانی کے شعبے میں بڑے پیمانے پر تبدیلی لانے کی کارروائی کو فروغ دیا جا سکے۔ ہر ماہ  انعامات پر غور کرنے کے لیے درخواستیں طلب کی جائے گی ۔ ہر ماہ ایوارڈز کے لیے زیادہ سے زیادہ 10 اندراجات پر غور کیا جا سکتا ہے۔ تمام منتخب اندراجات میں سے ہر ایک کو10,000 روپے کا نقد انعام اور ایک سرٹیفکیٹ دیا جائے گا۔
مقابلے میں حصہ لینے کے لیے، شرکاء کو پانی کے تحفظ اور انتظام پر اپنی کامیابی کی کہانیاں 5-1 منٹ کی مدت کی خصوصی طور پر بنائی گئی ویڈیو کے ذریعے پوسٹ کرنی ہوں گی  جن میں آبی وسائل کے تحفظ اور انتظام کے لیے اہم کوششوں کی عکاسی کی گئی ہو ۔
شرکاء اپنی ویڈیوز  مائی گو پورٹل  پر شیئر کر سکتے ہیں۔ پورٹل کے علاوہ، درخواستیں waterheroes.cgwb[at]gmail[dot]com پر بھی جمع کی جا سکتی ہیں۔ شرکاء کو یہ بھی مشورہ دیا جاتا ہے کہ وہ کمنٹس سیکشن میں اپنی ویڈیوز کے صرف یوٹیوب لنکس کا ذکر کریں اور پوری ویڈیو وہاں اپ لوڈ نہ کریں۔ مقابلہ کا یہ سلسلہ 30 نومبر 2022 کو ختم ہوگا۔ مزید معلومات کے لیے www.mygov.in، www.jalshakti-dowr.gov.in پر لاگ ان کریں۔
وزیراعظم کا دفتر
ہندوستان-برطانیہ ورچوئل اجلاس
وزیر اعظم جناب نریندر مودی اور برطانیہ کے وزیر اعظم عالیجناببورسجانسن نے آج ایک ورچوئل اجلاسکا انعقاد کیا۔
ہندوستان اور برطانیہ کے درمیان طویل عرصے سے دوستانہ تعلقات استوار ہیں اور جمہوریت، بنیادی آزادیوں اور قانون کی حکمرانی، مضبوط تکمیل اور بڑھتی ہوئی اجتماعیت سے باہمی وابستگی کی بنا پر منصوبہ بند شراکت داری کا اشتراک کرتے ہیں۔
دو طرفہ تعلقات کو ایک ’جامع منصوبہ بند شراکت‘ میں استوار کرنے کے لیے اجلاس میں ایک حوصلہ مند ’روڈ میپ 2030‘ اپنایا گیا تھا۔ روڈ میپ لوگوں کے ساتھ رابطوں، تجارت و معیشت، دفاع و سلامتی، آب و ہوا کی کارروائی اور صحت کے کلیدی علاقوں میں آئندہ دس سالوں میں گہری اور مضبوط مصروفیت کی راہ ہموار کرے گا۔
دونوں رہنماؤں نے ویکسین پر کامیاب شراکت داری سمیت کووڈ 19 کی صورتحال اور وبائی امراض کے خلاف جنگ میں جاری تعاون پر تبادلہ خیال کیا۔ وزیر اعظم مودی نے ہندوستان میں کووڈ 19 کی شدید دوسری لہر کے پیش نظر برطانیہ کی جانب سے فوری طور پر فراہم کردہ طبی امداد کے لیے وزیر اعظم جانسن کا شکریہ ادا کیا۔ وزیر اعظم جانسن نے گذشتہ سال کے دوران برطانیہ اور دیگر ممالک کو دوائیوں اور ویکسین کی فراہمی کے ذریعہ امداد فراہم کرنے میں ہندوستان کے کردار کی تعریف کی۔
دونوں وزرائے اعظم نے دنیا کی 5 ویں اور 6 ویں سب سے بڑی معیشتوں کے مابین تجارتی صلاحیت کو کھولنے اور 2030 تک دوطرفہ تجارت کو دوگنا کرنے کا ہدف طے کرنے کے لیے ’اضافہ شدہ تجارتی شراکت‘  کا آغاز کیا۔ ای ٹی پی کے ایک حصے کے طور پر، ہندوستان اور برطانیہ نے ایک جامع اور متوازنایف ٹی اے پر بات چیت کرنے کے لیے ایک روڈ میپ پر اتفاق کیا، جس میں ابتدائی فوائد کی فراہمی کے لیے عبوری تجارتی معاہدے پر بھی غور کیا گیا۔ ہندوستان اور برطانیہ کے مابین تجارتی شراکت میں دونوں ممالک میں ہزاروں براہ راست اور بلاواسطہ روزگار پیدا ہوں گے۔
تحقیق اور جدت کے تعاون میں برطانیہ ہندوستان کا دوسرا سب سے بڑا شراکت دار ہے۔ ورچوئل اجلاس میں ہندوستان-برطانیہ کے لیے ایک نئی ’عالمی جدت طرازیشراکت‘ کا اعلان کیا گیا جس کا مقصد افریقہ سے شروع کرتے ہوئے، منتخب ترقی پذیر ممالک کے لیےمشمولہ ہندوستانی اختراعات کی منتقلی کی حمایت کرنا ہے۔ دونوں فریقوں نے نئی اور ابھرتی ہوئی ٹیکنالوجیز، جن میں ڈجیٹل اور آئی سی ٹی مصنوعات شامل ہیں، پر تعاون بڑھانے اور سپلائی چین لچک پر کام کرنے پر اتفاق کیا۔انھوں نے سمندری، انسداد دہشت گردی اور سائبر اسپیسڈومین سمیت دفاع اور سلامتی کے تعلقات کو مستحکم کرنے پر بھی اتفاق کیا۔
دونوں وزرائے اعظم نے انڈو-پیسفک، اور جی 7 پر تعاون سمیت، علاقائی اور عالمی باہمی دلچسپی کے امور پر بھی تبادلہ خیال کیا۔ انھوں نے پیرس معاہدے کے اہداف کو حاصل کرنے کے لیے آب و ہوا کی کارروائی سے وابستگی کا اعادہ کیا اور اس سال کے آخر میں برطانیہ کے زیر اہتمام منعقد ہونے والےسی او پی 26 کے سلسلے میں نزدیکی سے مشغول ہونے پر اتفاق کیا۔
ہندوستان اور برطانیہ نے ہجرت اور نقل و حرکت پر ایک جامع شراکت داری کا آغاز کیا جس سے دونوں ممالک کے درمیان طلبا اور پیشہ ور افراد کی نقل و حرکت کے لیے زیادہ سے زیادہ مواقع میسر ہوں گے۔
وزیر اعظم نے صورتحال مستحکمہونے کے بعد اپنی سہولت کے مطابق ہندوستان میں وزیر اعظم جانسن کا خیر مقدم کرنے کی اپنی خواہش کا اظہار کیا۔وزیر اعظم جانسن نے بھی وزیراعظم مودی کو جی 7 اجلاس کے لیے برطانیہ آنے کی دعوت کا اعادہ کیا۔
بھارت کا مسابقتی کمیشن
سی سی آئی نے یم ریسٹورنٹس اینڈ دیویانی انٹرنیشنل لمیٹیڈ کے مابین مجوزہ الحاق کو منظوری دی
نئیدہلی 04فروری 2020۔بھارت کے مسابقتی کمیشن  نے یم ریسٹورنٹ  پرائیویٹ لمٹیڈ  اور دیویانی انٹرنیشنل لمٹیڈ  کے مابین مجوزہ الحاق کو منظوری دے دی ہے ،جس کے تحت چند مساوی سرمایہ حصص شئیر ہولڈنگ کا حصول کیا جائے گا اور چند کے ایف سی ریسٹورنٹ فروخت کئے جائیں گے ۔
وائی آر آر پی ایل ایک پرائیویٹ لمٹیڈ کمپنی ہے ، جو بھارت میں قائم کی گئی ہے اور امریکی بنیاد والی کمپنی یم برانڈس ان کارپوریشن کا ایک جزو ہے ۔ کہا گیا ہے کہ بھارت میں وائی آر آئی ایل تین برانڈز کے تحت یعنی کے ایف سی پزا ہٹ اور ٹیکو بیل کے تحت ریستوراں چلاتی ہے۔
ڈی آئی ایل ایک سرکاری کمپنی ہے جو بھارت میں قائم ہے ۔ کہا گیا ہے کہ بھارت میں کیو ایس آر عنصر موجود ہے اور یہ وائی آر آئی پی ایل سے اجازت شدہ ایک ادارہ ہے ۔ اس کے علاوہ اجازت یافتہ ہونے کے طور یہ اپنی جانب سے کے ایف سی اور پزا ہٹ / پزا ہٹ ڈلیوری ریستوراں بھارت کے کچھ حصوں میں چلاتی ہے ۔سی سی آئی نے ایکٹ کی دفعہ 31  کے تحت مجوزہ الحاق کی اجازت دے دی ہے ۔ سی سی آئی کے تفصیلی احکامات بعد میں جاری ہوں گے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اس۔رم
U-520
(Visitor Counter : 61
وزارت دفاع
دفاعی اصلاحات سے متعلق ماہرین کی کمیٹی کی تجاویز پر عمل
رکشا راجیہ منتری جناب اجے بھٹ نے آج راجیہ سبھا میں جناب کے سوما پرساد کے سوال کا تحریری جواب دیتے ہوئے بتایا کہ
مسلح افواج کی جنگی صلاحیت میں اضافہ کرنے اور دفاعی اخراجات میں دوبارہ توازن پیدا کرنے کی تجاویز فراہم کرنے کے لیے وزارت دفاع کے ذریعے لیفٹیننٹ جنرل  ڈی بی شیکتکر کی صدارت میں بنائی گئی ماہرین کی کمیٹی  نے دسمبر 2016 میں اپنی رپورٹ جمع کی تھی۔
وزارت دفاع نے کارروائی کے کلیدی نکات اور نفاذ کا روڈ میپ بنانے کے لیے اس رپورٹ پر عمل کرنا شروع کیا تھا۔ کمیٹی کے ذریعےتجویزہ کردہ اور نفاذ کے لیے کیے گئے اقدامات میں شامل ہیں:
- ریڈیو مانیٹرنگ کمپنیاں، کور ایئر سپورٹ سگنل ریجمنٹ، ایئر فارمیشن سگنل ریجمنٹ، کمپوزٹ سگنل ریجمنٹ کو شامل کرنے کے لیے سگنلوں کی زیادہ سے زیادہ تنصیب اور کور آپریٹنگ اور انجینئرنگ سگنل ریجمنٹ کا انضمام۔
- فیلڈ آرمی میں بیس ورکشاپ، ایڈوانس بیس ورکشاپ اور اسٹیٹک / اسٹیشن ورکشاپ کو شامل کرنے کے لیے آرمی میں مرمت کی ترتیب کی از سر نو ساخت۔
- انوینٹری کنٹرول میکانزم کو اسٹریم لائن کرنے کے علاوہ گاڑیوں کے ڈپو، اسلحہ ساز ڈپو اور مرکزی اسلحہ ساز ڈپو کو شامل کرنے کے لیے اسلحہ سازی کی ترتیب کو دوبارہ تعینات کرنا۔
- سپلائی اور ٹرانسپورٹیشن کی ترتیب اور جانوروں کی نقل و حمل کی اکائیوں کا بہتر استعمال۔
- پر امن مقامات پر ملٹری فارمز اور آرمی پوسٹل اسٹیبلشمنٹ کو بند کرنا۔
- آرمی میں کلرک کا کام کرنے والے اسٹاف اور ڈرائیوروں کی تقرری کے معیاروں میں اضافہ کرنا۔
- نیشنل کیڈٹ کور کی کارکردگی کو بہتر بنانا۔
ماہرین کی کمیٹی کی مخصوص تجاویز کے نفاذ میں ملٹری اور سویلیں دونوں کو ملاکر، تقریباً 57000 عہدوں کی دوبارہ تعیناتی/دوبارہ ساخت/اصلاحات شامل ہیں۔
مکمل تفصیلات پبلک ڈومین میں اس لیے پیش نہیں کی گئیں کیوں کہ ان میں مسلح افواج کے آپریشنل پہلو شامل ہیں، جن کا انکشاف قومی سلامتی کے مفاد میں نہیں ہے۔
ٹیکسٹائلز کی وزارت
سات پی ایم مترا  پارک سائٹوں کا اعلان
تمل ناڈو، تلنگانہ، گجرات، کرناٹک، مدھیہ پردیش، اتر پردیش مہاراشٹر میں پی ایم مترا پارکس بنائے جائیں گے
پی ایم مترا پارکس عزت مآب وزیر اعظم کے پانچ ایف وژن سے متاثر ہیں - فارم سے فائبر سے فیکٹری سے فیشن سے فارن  تک
تقریباً ستر ہزار کروڑ روپے کی سرمایہ کاری اور بیس لاکھ روزگار پیدا کرنے کا تصور کیا گیا ہے
یہ پارکس کتائی، بنائی، پروسیسنگ/ڈائینگ اور پرنٹنگ سے لے کر گارمنٹس مینوفیکچرنگ تک ایک مربوط ٹیکسٹائل ویلیو چین بنانے کا موقع فراہم کریں گے
عالمی معیار کا صنعتی انفراسٹرکچر جدید ٹیکنالوجی کو راغب کرے گا اور اس شعبے میں ایف ڈی آئی اور مقامی سرمایہ کاری کو فروغ ملے گا
ہر پارک میں ایک جگہ پر مربوط ٹیکسٹائل ویلیو چین صنعت کی لاجسٹک لاگت کو کم کرے گا
مرکز اور ریاستیں پی ایم مترا پارکس کے قیام کے لیے جے وی وضع میں ایس پی وی کی تشکیل کریں گی
پی ایم مترا پارک سائٹس حکومت ہند کی طرف سے منظور شدہ ہیں
حکومت ہند نے آج ٹیکسٹائل انڈسٹری کے لیے 7 پی ایم میگا انٹیگریٹڈ ٹیکسٹائل ریجنز اور ملبوسات  پارکس کے قیام کے لیے مقامات کا اعلان کیا ہے۔ تمل ناڈو، تلنگانہ، گجرات، کرناٹک، مدھیہ پردیش، اتر پردیش اور مہاراشٹر میں پارکس بنائے جائیں گے۔
عزت مآب وزیر اعظم کے پانچ ایف وژن  سے متاثر ہو کر پی ایم مترا پارکس ہندوستان کو ٹیکسٹائل مینوفیکچرنگ اور برآمدات کا عالمی مرکز بنانے کے حکومت کے وژن کو عملی جامہ پہنانے میں ایک بڑا قدم ہے۔ امید کی جاتی ہے کہ یہ پارکس ٹیکسٹائل کی صنعت کی مسابقت میں اضافہ کریں گے اور اسے بڑے پیمانے پر معیشت حاصل کرنے میں مدد کریں گے اور ساتھ ہی ساتھ عالمی کھلاڑیوں کو ہندوستان میں تیاری کے لیے راغب کریں گے۔
ان سات مقامات کا انتخاب پی ایم مترا پارکس کے لیے 18 تجاویز میں سے کیا گیا تھا جو 13 ریاستوں سے موصول ہوئی تھیں۔ اہل ریاستوں اور سائٹس کا جائزہ معروضی معیار کی بنیاد پر شفاف چیلنج طریقہ کار استعمال کرتے ہوئے کیا گیا جس میں متعدد عوامل جیسے کنیکٹیویٹی، موجودہ ماحولیاتی نظام، ٹیکسٹائل/صنعت کی پالیسی، بنیادی ڈھانچہ، یوٹیلیٹی سروسز وغیرہ کو مد نظر رکھا گیا۔
پی ایم مترا پارکس عالمی معیار کا صنعتی انفراسٹرکچر بنانے میں مدد کریں گے جو بڑے پیمانے پر سرمایہ کاری کو راغب کرے گا جس میں غیر ملکی براہ راست سرمایہ کاری  بھی شامل ہے اور اس شعبے میں اختراعات اور روزگار کے مواقع پیدا کرنے کی حوصلہ افزائی ہوگی۔
وزارت ٹیکسٹائل ان منصوبوں پر عملدرآمد کی نگرانی کرے گی۔ ہر پارک کے لیے مرکز اور ریاستی حکومت کی ملکیت میں ایک ایس پی وہ قائم کیا جائے گا جو اس منصوبے کے نفاذ کی نگرانی کرے گا۔ ٹیکسٹائل کی وزارت پارک ایس پی وی کو 500 کروڑ روپے فی پارک تک ترقیاتی سرمایہ کی امداد کی شکل میں مالی مدد فراہم کرے گی۔ پی ایم مترا پارک میں یونٹوں کو 300 کروڑ روپے فی پارک تک ایک مسابقتی ترغیبی امداد  بھی فراہم کی جائے گی تاکہ تیزی سے عمل آوری کی ترغیب دی جا سکے۔ ماسٹر ڈیولپر اور سرمایہ کار یونٹوں کے لیے اضافی مراعات کو یقینی بنانے کے لیے دیگر GOI اسکیموں کے ساتھ ہم آہنگی کو بھی سہولت فراہم کی جائے گی۔
یہ پارکس انڈسٹری کے لیے بہترین انفراسٹرکچر، پلگ اینڈ پلے کی سہولیات کے ساتھ ساتھ تربیت اور تحقیق کی سہولیات بھی پیش کریں گے۔
پی ایم مترا پارکس ایک منفرد ماڈل کی نمائندگی کرتے ہیں جہاں مرکز اور ریاستی حکومتیں سرمایہ کاری کو بڑھانے، اختراع کو فروغ دینے، روزگار کے مواقع پیدا کرنے اور بالآخر ہندوستان کو ٹیکسٹائل مینوفیکچرنگ اور برآمدات کا عالمی مرکز بنانے کے لیے مل کر کام کریں گی۔ ان پارکوں کے ذریعے تقریباً 70,000 کروڑ روپے کی سرمایہ کاری اور 20 لاکھ روزگار پیدا کرنے کا تصور کیا گیا ہے۔
وزیراعظم کا دفتر
وزیر اعظم نے پراچی تھلائیور ڈاکٹر ایم جی راماچندرن سینٹرل ریلوے اسٹیشن کو مکمل طور پر شمسی توانائی سے آراستہ کیے جانے پر مسرت کا اظہار کیا
نئی دہلی، 25 ستمبر 2021:
وزیر اعظم جناب نریندر مودی نے پراچی تھلائیور ڈاکٹر ایم جی راماچندرن سینٹرل ریلوے اسٹیشن کو مکمل طور پر شمسی توانائی سے آراستہ کیے جانے پر مسرت کا اظہار کیا ہے۔
ریلوے، مواصلات اور الیکٹرانکس اور اطلاعاتی تکنالوجی کے وزیر جناب اشونی ویشنو کے ذریعہ کیے گئے ایک ٹوئیٹ کے جواب میں وزیر اعظم نے کہا؛
’’ پراچی تھلائیور ڈاکٹر ایم جی راماچندرن سینٹرل ریلوے اسٹیشن کو دیکھ کر خوشی ہوئی، یہ اسٹیشن شمسی توانائی کے معاملے میں رہنمائی فراہم کرتا ہے۔‘‘
وزارت خزانہ
مالی سال 20-2019کے لئے نومبر 2019 مہینے تک مرکزی حکومت ہند کے کھاتوں کاجائزہ
نئی دہلی ،31دسمبر :مرکزی حکومت ہند کے ماہ نومبر ، 2019 تک کے کھاتوں کو یکجاکرکے ان کی رپورٹ شائع کردی گئی ہے ۔ اس کے جھلکیاں درج ذیل ہیں :
حکومت ہند کو نومبر ، 2019 تک 1012223کروڑروپے  موصول ہواہے ۔ اس میں 750614کروڑروپے تیکس محصول  ،232600کروڑروپے نان ٹیکس محصول سے اور 29009کروڑروپے غیرقرضہ جات مالی رسدوں  سے ملنے والی رقم شامل ہے ۔ نان ڈیٹ کیپٹل رسیپٹس قرضوں کی وصولی  اورسرماہے کی نکاسی  پرمشتمل ہے ۔
412850کروڑروپے اس مدت تک حکومت ہند کے ذریعہ ریاستی حکومتوں کو ٹیکسوں کے ان کے حصے کے طورپرمنتقل کردیئے گئے ہیں جو گذشتہ سال کے مقابلے میں 10113کروڑروپے کم ہے ۔
حکومت ہند کے ذریعہ 1820057کروڑروپے  کا کل خرچ کیاگیا ، جن میں سے 1606215کروڑروپے محصول کھاتے میں ہیں اور 213842کروڑروپے مالی کیپٹل ) کھاتے میں ہیں ۔ کل محصول اخراجات میں سے 341812کروڑروپے سود کی ادائیگی کی مد میں گئے اور 235015کروڑروپے مختلف اہم سبسیڈیز کی مد میں ہیں ۔
وزارت دفاع
وزیر دفاع جناب راج ناتھ سنگھ کل کوچی میں آئی این ایس وکرانت پر یوگا کے عالمی دن سے متعلق تقریب میں شرکت کریں گے
وزیر دفاع جناب راج ناتھ سنگھ کل 21 جون 2023 کو یوگا کے بین الاقوامی دن کے موقع پر دیسی ساختہ طیارہ بردار بحری جہاز آئی این ایس وکرانت میں یوگا کرنے کے لیے ہندوستانی بحریہ کے اہلکاروں کے ساتھ شامل ہوں گے۔
بحریہ کے سربراہ ایڈمرل آر ہری کمار، نیول ویلفیئر اینڈ ویلنیس ایسوسی ایشن کی صدر محترمہ کلا ہری کمار اور ہندوستانی بحریہ اور وزارت دفاع کے دیگر سینئر اہلکار اس موقع پر موجود ہوں گے۔
اگنی ویر سمیت مسلح افواج کے اہلکار اس تقریب میں اتحاد اور فلاح کے جذبے کو اپناتے ہوئے شرکت کریں گے۔ یوگا سیشن کے بعد، وزیر دفاع حاضرین سے خطاب کریں گے اور یوگا انسٹرکٹرز کی عزت افزائی کریں گے۔
اس موقع پر، ہندوستانی بحریہ، ہندوستانی بحریہ کی آؤٹ ریچ سرگرمیوں پر ایک خصوصی ویڈیو اسٹریم کرے گی، جس میں ’اوشین رنگ آف یوگا‘ کے تھیم پر زور دیا جائے گا، جب کہ بحر ہند کے علاقے میں تعینات ہندوستانی بحریہ کے یونٹس ’’وسو دھیو کٹم بکم‘‘ جو آئی ڈی وائی 23 کی تھیم بھی ہے، کے پیغام کو پھیلانے کے لیے دوست بیرونی ممالک کی مختلف بندرگاہوں کا دورہ کریں گے۔ واضح رہے کہ اقوام متحدہ کے ذریعے 2014 میں ایک قرارداد کے توسط سے 21 جون کو یوگا کے عالمی دن کے طور پر تسلیم کیے جانے کے بعد یہ نواں سال ہے۔
کل بعد میں،وزیر دفاع جنوبی بحریہ کمان، کوچی میں انٹیگریٹڈ سیمولیٹر کمپلیکس  ’دھرو‘ کا افتتاح کرنے والے ہیں۔ آئی ایس سی ’دھرو‘ جدید ترین مقامی طور پر بنائے گئے سیمولیٹروں کی نمائندگی کرتا ہے جو ہندوستانی بحریہ میں عملی تربیت میں نمایاں اضافہ کرے گا۔
نوجوانوں کے امور اور کھیل کود کی وزارت
نوجوانوں کے امور کا محکمہ 6 سے 8 فروری تک گوہاٹی میں یوتھ 20 سمٹ کے افتتاحی اجلاس کا انعقاد کرے گا
وائی20 کے تحت ایک بہتر کل کے تصورات پر ملک کے نوجوانوں سے مشورہ کرنے کے لیے ہندوستان بھر میں مباحثوں کا انعقاد کیا جائے گا: سکریٹری، امور نوجوانان
جی 20 صدارت کے فریم ورک کے تحت یوتھ 20 سمٹ 2023 کے انعقاد کی ذمہ داری محکمہ امور نوجوانان کو سونپی گئی ہے۔ اس کی روشنی میں، محکمہ امور نوجوانان 6 سے 8 فروری 2023 تک گوہاٹی، آسام میں یوتھ 20 کے افتتاحی اجلاس کا انعقاد کر رہا ہے۔ 08 فروری 2023 کو اختتامی تقریب منعقد ہوگی جس میں مرکزی کابینہ کے وزیر برائے امور نوجوانان اور کھیل کے ذریعہ وائٹ پیپر کا اجرا کیا جائے گا۔
ہندوستان نے 1 دسمبر 2022 کو جی 20 کی صدارت 1 سال کی مدت کے لیے یعنی 30 نومبر 2023 تک سنبھالی ہے۔ اس کی صدارت کے لیے ہندوستان کا موضوع اس کے تہذیبی قدر کے نظام ’واسودیوکٹمبکم‘ میں مضمر ہے۔ لہذا ہمارا تھیم – ’ایک زمین، ایک خاندان، ایک مستقبل‘ ہے۔
یوتھ 20 جی 20 کے باضابطہ انگیجمنٹ گروپس میں سے ایک ہے۔ یوتھ 20  انگیجمنٹ گروپ پورے ہندوستان میں بات چیت کا انعقاد کرے گا، تاکہ ملک کے نوجوانوں سے ایک بہتر کل کے خیالات پر مشورہ کیا جا سکے اور عمل کے لیے ایک ایجنڈا تیار کیا جا سکے۔ وائی20 نوجوانوں کو جی20 کی ترجیحات پر اپنے نقطہ نظر اور خیالات کے اظہار کے لیے ایک پلیٹ فارم فراہم کرے گا۔
آج نئی دہلی میں میڈیا کے نمائندوں کو بریفنگ دیتے ہوئے نوجوانوں کے امور کی سکریٹری، محترمہ میتا راجیو لوچن نے کہا کہ ہندوستان بھر میں بات چیت کا اہتمام کیا جائے گا تاکہ ملک کے نوجوانوں سے ایک بہتر کل کے خیالات پر مشاورت کی جا سکے۔ انہوں نے یہ بھی کہا کہ وائی 20 ملک بھر کے نوجوانوں کو جی20 گروپ کے ممالک کی ترجیحات پر اپنے نقطہ نظر اور اپنے خیالات کا اظہار کرنے کے لیے ایک پلیٹ فارم فراہم کرنے کی امید رکھتا ہے۔ انہوں نے مزید کہا کہ ہندوستان دنیا کی سب سے کم عمر آبادی میں سے ایک ہے اور ملک کے نوجوان توانائی اور اختراع سے بھرے ہوئے ہیں اور ان کی کوشش ہے کہ نوجوانوں کے امور کے محکمے کو ایک فورم فراہم کیا جائے، تاکہ اس توانائی کو تعمیری خیالات میں ظاہر کیا جا سکے۔
یوتھ 20 سمٹ-2023 کے تحت، آنے والے 8 مہینوں کے لیے، حتمی یوتھ 20 سمٹ تک کی دوڑ میں ریاستوں اسکولوں، کالجوں، یونیورسٹیوں، شہری بلدیاتی اداروں اور پیشہ ورانہ انجمنوں میں مختلف مباحثوں کے ساتھ ساتھ پانچ وائی20 موضوعات پر مشاورت کی جائے گی۔ سرگرمیوں کی توجہ گڈ گورننس اور جمہوریت کے لیے نوجوانوں کے مشترکہ وژن کی تعمیر اور مہارت کو بہتر بنانے کے لیے ٹیکنالوجی کے استعمال پر مرکوز ہوگی۔
پانچ وائی20 تھیمز درج ذیل ہیں:
- کام کا مستقبل: صنعت 4.0، اختراع، اور 21ویں صدی کی مہارتیں
- موسمیاتی تبدیلی اور آفات کے خطرے میں کمی: پائیداری کو زندگی کا ایک طریقہ بنانا
- امن کی تعمیر اور مفاہمت: بغیر جنگ کے دور کا آغاز
- مشترکہ مستقبل: جمہوریت اور حکمرانی میں نوجوان
- صحت، بہبود اور کھیل: نوجوانوں کے لیے ایجنڈا
آئی آئی ٹی گوہاٹی فرنٹیئر ٹیکنالوجیز جیسے گرین ہائیڈروجن کی پیداوار کے لیے ایک بڑا تحقیقی مرکز ہے۔ ان میں سے کچھ ٹیکنالوجیز صنعت میں منتقلی کے مراحل میں ہیں۔ کام کے مستقبل، اکیسویں صدی کی مہارتوں، موسمیاتی تبدیلیوں، پائیداری کو زندگی کا ایک طریقہ بنانے اور قیام امن اور مفاہمت پر کلیدی پینل مباحثہ 7 فروری کو آئی آئی ٹی گوہاٹی میں منعقد ہوگا۔
متعلقہ لنکس:
https://www.pib.gov.in/PressReleseDetailm.aspx?PRID=1889239
مکمل تفصیلات کے لیے یہاں کلک کریں
مکمل تفصیلات کے لیے یہاں کلک کریں